

**Olcsva Község Önkormányzata Polgármesterétől**

4826 Olcsva, Kossuth u. 2.

Telefon/Fax: 45/479-600

honlap: www.olcsva.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ügyiratszám: 153/……………/2020.

Készítette: Feketéné dr. Lázár Emese aljegyző

A határozati javaslat elfogadásához

egyszerű többség szükséges!

**E L Ő T E R J E S Z T É S**

- a Képviselő-testülethez -

**A Vásárosnaményi Közös Önkormányzati Hivatal Szervezeti és Működési Szabályzatának módosításához történő hozzájárulásra**

(Készült: a Képviselő-testület 2020. február 12-i rendes ülésére)

*Tisztelt Képviselő-testület!*

Vásárosnamény Város Önkormányzata Képviselő-testülete a 2020. február 13-i ülésén módosítani kívánja a Vásárosnaményi Közös Önkormányzati Hivatal (a továbbiakban: Hivatal) Szervezeti és Működési Szabályzatát (a továbbiakban: SzMSz). Az SzMSz módosítására a Hivatal átszervezése miatt van szükség, mivel 2020. március 1. napjától az építéshatósági feladatok átkerülnek járási hivatali hatáskörbe.

Ez magával vonja azt, hogy a meglévő és a kormányhivatali állományba át nem kerülő építésügyi ügyintézők más jellegű feladatellátásba is bevonásra kerülnek az eddigi feladataink hatékonyabb ellátása érdekében. Éppen ezért szétbontásra kerül a Városfejlesztési és üzemeltetési csoport, s szervezetileg a továbbiakban két önálló csoport fogja majd ellátni a fejlesztési és üzemeltetési feladatokat. Két teljesen eltérő feladatkörről beszélünk, ami más-más típusú szakértelmet kíván.

Mivel a Hivatalt Vásárosnamény város, illetve Jánd és Olcsva községek közösen tartják fent, ezért az SzMSz módosításához Jánd és Olcsva községek önkormányzatainak is hozzá kell járulniuk.

Előterjesztésem mellékletét képezi a határozati javaslat tervezete.

Kérem a Tisztelt Képviselő-testületet, hogy az előterjesztést tárgyalja meg és a mellékletét képező határozati javaslatot fogadja el.

Olcsva, 2020. február 7.

Borbás Judit

polgármester

*„Határozati javaslat”*

**Olcsva Község Önkormányzata Képviselő-testületének**

**…/…...(……..…) önkormányzati határozata**

**A Vásárosnaményi Közös Önkormányzati Hivatal Szervezeti és Működési Szabályzatának módosításához történő hozzájárulásról**

*A Képviselő-testület:*

1. **Hozzájárul** a Vásárosnaményi Közös Önkormányzati Hivatal Szervezeti és Működési Szabályzatának (a továbbiakban: SzMSz.) az alábbiak szerint történő módosításhoz:
2. Az SzMSz. 4.1. pontja helyébe az alábbi rendelkezés lép:

„4.1. A KÖH belső szervezeti tagozódása a következő:

1. Jegyző
2. Aljegyző
3. Jegyzői Titkárság;
4. Önkormányzati Osztály:

da)Hatósági csoport,

db) Városfejlesztési csoport,

dc) Városüzemeltetési csoport

1. Pénzügyi és Gazdálkodási Osztály:

ea)Adó csoport,

eb)Számviteli csoport

ec)Költségvetési csoport

1. Olcsvai Állandó Kirendeltség;
2. Jándi Állandó Kirendeltség; „

A KÖH szervezeti felépítését a 2. melléklet tartalmazza.

1. Az SzMSz. 5.2.2. pontja helyébe az alábbi rendelkezés lép:

5.2.2 Városüzemeltetési csoport:

5.2.2.1. Ellátja a jogszabály alapján az önkormányzat (Képviselő-testület), a Polgármester, a Jegyző, (vagy a KÖH ügyintézője) feladat-és hatáskörébe tartozó közlekedési, hírközlési, vízügyi, kommunális, köztisztasági, mezőgazdasági, tűzvédelmi, közterület-használati, állategészségügyi- és állattartási hatáskörből adódó feladatot, valamint ezen ügyek döntésre történő érdemi előkészítését, a meghatározott feladatok végrehajtásának szervezését, ellenőrzését.

* + - 1. Közreműködik a város rendjének, köztisztaságának biztosításával, infrastruktúrájának, kommunális ellátásának üzemeltetésével, karbantartásával, ellenőrzésével kapcsolatos szakmai feladatok ellátásában.
      2. Ellátja a város üzemeltetésével, az azzal összefüggő közmunka-tevékenység szervezésével kapcsolatos feladatokat, közreműködik az önkormányzati vagyon hasznosításával kapcsolatos szakmai munka végzésében.
      3. Közreműködik a közbiztonsággal, a honvédelemmel és katasztrófa elhárítással (polgári védelemmel, ár-és belvízvédekezéssel stb.) összefüggő feladatok végzésében, szervezésében, koordinálásában.
      4. Ellátja az önkormányzat intézményeinek és telephelyeinek működtetésével, karbantartásával, a város üzemeltetésével kapcsolatos feladatokat, illetve szükség esetén közreműködik abban.
      5. Kapcsolatot tart a város területén működő, a csoport (önkormányzati osztály) profiljába tartozó gazdálkodó szervekkel, különös tekintettel az önkormányzati (rész)tulajdonú, illetve a kötelező önkormányzati feladatok ellátásában részt vevő gazdasági szervezetekre.
      6. Kezdeményező és aktív közreműködő szerepet tölt be a városüzemeltetési feladatkörbe tartozó, vagy azt érintő pályázatok készítésében és megvalósításában.
      7. Feladata az SZMSZ-ben meghatározott bizottság (Városfejlesztési és üzemeltetési Bizottság), illetve az önkormányzat rendeletében meghatározott más bizottság tevékenységének a szakterület szerinti megfelelő segítése, az ezzel kapcsolatos adminisztratív feladatok ellátása.
      8. Vezeti és naprakészen tartja a feladatkörébe tartozó városüzemeltetéssel összefüggő műszaki és egyéb nyilvántartásokat, a városrendezési és egyéb térképeket (közműtérkép stb.).
      9. Ellátja a nem kiemelt I. fokú építésügyi, építésigazgatási ügyekkel, a birtokvédelemmel, a telepengedélyezéssel, fakivágással és telepítéssel, a külterületi földterületek adásvételével, a kereskedelmi igazgatási, a szálláshely üzemeltetési, rendezvénytartási, illetve a lakcímnyilvántartással kapcsolatos feladatokat.

1. Az SzMSz. 5.2.3. pontja helyébe az alábbi rendelkezés lép:

5.2.3. Városfejlesztési csoport:

5.2.3.1 Ellátja az önkormányzat (Képviselő-testület), a Polgármester, valamint a Jegyző feladat-és hatáskörébe tartozó valamennyi területfejlesztési hatáskörből adódó hatósági és nem hatósági feladatot, valamint ezen ügyek döntésre történő érdemi előkészítését, a meghatározott feladatok végrehajtásának szervezését, ellenőrzését.

* + - 1. Kezdeményező és aktív közreműködő szerepet tölt be minden fejlesztési célú, beruházási jellegű, az önkormányzatot érintő pályázat készítésében, a projektek megvalósításában és nyomon követésében.
      2. Önkormányzati szinten összefogja a forrást teremtő, gazdálkodást segítő pályázati lehetőségek megismertetését, a pályázatok előkészítését, benyújtását, nyilvántartását, megvalósítását és elszámolását, koordinálja a nemzetközi programokon belüli témaorientált pályázatok előkészítését.
      3. Feladata az SZMSZ-ben meghatározott bizottság (Városfejlesztési és üzemeltetési Bizottság), illetve az önkormányzat rendeletében meghatározott más bizottság tevékenységének a szakterület szerinti megfelelő segítése, az ezzel kapcsolatos adminisztratív feladatok ellátása.
      4. Vezeti és naprakészen tartja a feladatkörébe tartozó városfejlesztéssel összefüggő műszaki és egyéb nyilvántartásokat, a városrendezési és egyéb térképeket.

1. Az SzMSz. 2. melléklete helyébe jelen határozat melléklete lép.
2. **Felkéri** a Jegyzőt, hogy az SzMSz. módosítását követően azt foglalja egységes szerkezetbe.

Felelős: Jegyző

Határidő: 2020. március 31.

A határozatot kapják:

1. Polgármester, Jegyző , Aljegyző (helyben),
2. Irattár (helyben).

Az előterjesztés és a határozati javaslat törvényességi szempontból megfelel.

Olcsva, 2020. február 6.

……………………………………

dr. Deák Ferenc jegyző

…/2020. (II….) önkormányzati határozat melléklete

**Jegyző**

**Aljegyző**

**Önkormányzati**

**Osztály**

**Pénzügyi és gazdálkodási**

**Osztály**

**Jegyzői titkárság**

**Hatósági csoport**

**Városfejlesztési csoport**

**Polgármester**

**Alpolgármester**

**Városüzemel-tetési csoport**

**Adó csoport**

**Számviteli csoport**

**Költségvetési csoport**

**Olcsvai Állandó Kirendeltség**

**Jándi Állandó Kirendeltség**